ยาต้านไวรัส Atazanavir ในกลุ่ม PI (Protease Inhibitors) จะเพิ่มระดับสาร THC ในกระแสเลือด มีงานวิจัยระบุว่า การใช้กัญชาร่วมกับยาดังกล่าวทำให้ระดับของยาต้านในร่างกายลดลงถึง 60% ซึ่งจะส่งผลให้ร่างกายทนต่อยาต้านจนเกิดการดื้อยาได้ นอกจากนี้ ถ้าคุณกินยาต้านไวรัส Efavirenz (EFV) หรือ Etravirine (ETV) ในกลุ่ม NNRTIs ร่วมกับการใช้กัญชา อาจทำให้ยาเกิดปฏิกิริยากันและส่งผลร้ายแรงต่อร่างกายคุณได้
ถ้าคุณเป็นผู้อยู่ร่วมกับเชื้อเอชไอวีและใช้สารเสพติด ควรปรึกษาและตรวจสุขภาพกับแพทย์ผู้เชี่ยวชาญเป็นประจำ ถ้าคุณไปที่คลินิกที่ร่วมกับ testBKK เราขอรับรองว่าคุณจะไม่ประสบปัญหาใดๆจากการเปิดเผยประวัติการใช้ยาของตัวเอง